Muižnieki (Bērzaunes pagasts)
Muižnieki, agrāk — Grostona, ir ciems Madonas novada Bērzaunes pagastā. Izvietojies pagasta dienviddaļā pie autoceļa V856 2 km attālumā no pagasta pārvaldes Sauleskalnā, 13 km no novada centra Madonas un 159 km no Rīgas. Apdzīvotā vieta izaugusi ap bijušās Grostonas muižas (Großdohn) centru. Muižas magazīna ir vietējas nozīmes kultūrvēstures piemineklis. Senāk ciems atradies Grostonas pagastā un Grostonas ciemā.